โชว์รูมโคมไฟ ย่านเอกมัย ปิด 14 วัน หลังพบพนักงานติด “โควิด” จากทริปกระบี่
โชว์รูมโคมไฟ ย่านเอกมัย ปิด 14 วัน หลังพบพนักงานติด “โควิด” จากทริปกระบี่ 
โชว์รูมโคมไฟ ย่านเอกมัย ปิด 14 วัน หลังพบพนักงานติด “โควิด” จากทริปกระบี่
23 ธ.ค. 2563

ผู้สื่อข่าวรายงานว่า วันนี้ (23 ธ.ค.63) เพจเฟซบุ๊ก โชว์รูมโคมไฟ “Lamptitude” สาขาเอกมัย ได้ออกแถลงการณ์กรณีพนักงานติดเชื้อโควิด-19 โดยระบุว่า เมื่อวันที่ 22 ธ.ค.ที่ผ่านมา ได้รับแจ้งจากพนักงานว่าติดเชื้อไวรัสโควิดจากการเข้าพักที่โรงแรม Andaman Lanta Resort เมื่อวันที่ 11-12 ธ.ค. ซึ่งทันทีที่ทราบเหตุการณ์ ทางร้านได้แจ้งปิดสาขา หยุดรับลูกค้าทันที และรีบติดต่อประสานงาน แจ้งกระทรวงสาธารณสุขให้เข้าพื้นที่ ทำความสะอาดฆ่าเชื้อ และปิดพื้นที่ในวันที่ 23 ธ.ค.63
“ทาง Lamptitude ต้องกราบขออภัยลูกค้าที่เข้ารับบริการตั้งแต่ 14 – 22 ธ.ค. (คำนวณจากวันที่ผู้ป่วยกลับมาจากจังหวัด กระบี่) ทางทีมงานตระหนักถึงความปลอดภัยของพนักงาน/ลูกค้า และคำนึงถึงความรับผิดชอบต่อสังคม เมื่อรับทราบข้อเท็จจริง ได้รีบประสานงานกับผู้เกี่ยวข้อง พนักงาน โทรแจ้งลูกค้าที่สัมผัสกับผู้ป่วย และกลุ่มผู้ที่มีความเสี่ยงทันที พร้อมกับได้ทำการพ่นฆ่าเชื้อสถานที่เป็นที่เรียบร้อย”
นอกจากนี้ทางร้านได้แจ้งปิดบริการ 14 วัน รวมถึงแจ้งลูกค้าที่ได้ใกล้ชิดพนักงาน และแจ้งให้พนักงานหยุดเพื่อเฝ้าดูอาการอย่างน้อย 14 วัน นับจากสัมผัสผู้ติดเชื้อ อีกทั้งยังยืนยันว่า ผู้ป่วยไม่ได้ไปที่สาขาอื่น ๆ หรือคลังสินค้า หรือสัมผัสกับพนักงานท่านอื่นแต่อย่างใด
สำหรับไทมไลน์พนักงานผู้ติดเชื้อ ดังนี้
11-12 ธ.ค. 2563 เข้าทำงานที่สาขาเอกมัย
14 ธ.ค. 2563 มาทำงานที่สาขาเอกมัยตามปรกติโดยรถส่วนตัว 9.00 – 18.00 น
15 ธ.ค. 2563 ลางานไม่ได้เข้าสาขา เพราะไม่สบายตัว ไปหาหมอที่ รพ.ลาดพร้าว หมอแจ้งว่าเป็นไข้หวัด
16 ธ.ค. 2563  มาทำงานที่สาขาเอกมัยตามปกติโดยรถส่วนตัว 9.00 – 18.00 น.
17 ธ.ค. 2563 มาทำงานที่สาขาเอกมัยตามปกติโดยรถส่วนตัว 9.00 – 18.00 น
18 ธ.ค. 2563 มาทำงานที่สาขาเอกมัย 9.00 ออกจากสาขา 9.30 ไปหาลูกค้าที่บ้าน จ.อยุธยา
19 ธ.ค. 2563 มาทำงานที่สาขาเอกมัย 9.00 – 18.00 น. เลิกงาน ขับรถส่วนตัวเดินทางไปยัง จ.กาญจนบุรี
20 ธ.ค. 2563 เวลาประมาณ 20.00 ได้รับแจ้งจากเพื่อน ที่เจอวันที่ 12 ว่าเป็น โควิด จึงเก็บของเดินทางกลับกรุงเทพ
21 ธ.ค. 2563 ลาหยุด ไปตรวจที่ รพ. ลาดพร้าว แอดมิท ช่วงประมาณ 19.00
22 ธ.ค. 2563 ได้ตรวจตอน เวลา 8.32 น.ทราบผลประมาณ 15.27 น. โดยประมาณ
ทาง Lamptitude สาขาเอกมัย ดำเนินปิดสาขาเอกมัยทันที
ทั้งนี้ ในส่วนของข้อเท็จจริงเรื่องสถานที่ต่างๆที่ผู้ป่วยได้เข้าพัก ทางกระทรวงสาธารณสุข จะเป็นผู้แถลงข้อเท็จจริง ผ่านช่องทางต่างๆของกระทรวงสาธารณสุขต่อไป
